RATSU-järjestelmän kanssa työskentely tunneleissa ja niiden lähistöllä on mahdollista laajemmin kuin turvamiesten kanssa. RATSU:lla on joissakin tapauksissa mahdollista korvata ratatyömenettely, jolloin töitä ei tarvitse katkoa lyhyiksi jaksoiksi tai tehdä öisin. Espoossa toteutetulla ratatyömaalla pääurakoitsija tilasi Ralf Ajalinilta radan turvauspalvelut, ja projektille myönnettiin poikkeuslupa tehdä töitä tunnelissa silloinkin, kun siellä oli viereisellä raiteella liikennettä. Suomessa tämä on täysin poikkeuksellista, mutta Sveitsissä tavallista.